32001R2244
L 303/16
JURNALUL OFÍCIAL AL UNIUNII EUROPENE
REGULAMENTUL (CE) NR. 2244/2001 AL COMISIEI
din 19 noiembrie 2001
de modificare a Regulamentului (CE) nr. 1780/97 de stabilire a normelor de punere în aplicare a Regulamentului (CE) nr. 723/97 al Consiliului privind realizarea programelor de acțiuni ale statelor membre în domeniul controalelor cheltuielilor din FEOGA, secțiunea Garantare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 723/97 al Consiliului din 22 aprilie 1997 privind realizarea programelor de acțiuni ale statelor membre în domeniul controalelor cheltuielilor din FEOGA, secțiunea Garantare (1), modificat prin Regulamentul (CE) nr. 2136/2001 (2), în special articolul 6,
întrucât:
(1)
Regulamentul (CE) nr. 2136/2001 prelungește cu doi ani perioada de cinci ani prevăzută în Regulamentul (CE) nr. 723/97 pentru participarea financiară a Comunității la programele de acțiuni ale statelor membre.
(2)
Ținând cont de data de intrare în vigoare a Regulamentului (CE) nr. 2136/2001, Comisia nu a putut fixa suma maximă a contribuției financiare comunitare pentru anul 2002, conform Regulamentului (CE) nr. 1780/97 al Comisiei din 15 septembrie 1997 de stabilire a normelor de punere în aplicare a Regulamentului (CE) nr. 723/97 al Consiliului privind realizarea programelor de acțiuni ale statelor membre în domeniul controalelor cheltuielilor din FEOGA, secțiunea Garantare (3), modificat ultima dată de Regulamentul (CE) nr. 1890/98 (4). De aceea, trebuie stabilită o nouă dată limită pentru decizia Comisiei pentru acest an și trebuie stabilite cheltuielile care îndeplinesc condițiile pentru cofinanțare comunitară.
(3)
Măsurile prevăzute în prezentul regulament sunt conforme cu avizul Comitetului FEOGA,
ADOPTĂ PREZENTUL REGULAMENT:
Articolul 1
În articolul 2 din Regulamentul (CE) nr. 1780/97, se adaugă următorul alineat (2a):
„(2a) Prin derogare de la dispozițiile primului paragraf din alineatul (2), Comisia stabilește, pe baza informațiilor furnizate de către statele membre, valoarea maximă a contribuției financiare comunitare pentru 2002, exprimată în euro, în termen de trei luni de la data limită a prezentării programelor de către statele membre.
Îndeplinesc condițiile pentru cofinanțare comunitară doar cheltuielile efectuate după data de 1 ianuarie 2002.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 noiembrie 2001.